Document ID: /roh_data/filtered/fineweb-2-filterrobots_roh.jsonl.gz/5358

Región del Maule
La Región del Maule è ina da las quindesch regiuns dal Chile. Ella cunfina al nord cun la Región del Libertador General Bernardo O'Higgins, al sid cun la Región del Biobío, a l'ost cun l'Argentinia ed al vest cun l'Ocean pacific. Il num da la regiun deriva dal flum Maule, il batschigl dal qual cuvra grondas parts da la regiun.
La regiun ha ina surfatscha da 30'269,1 km² ed ina populaziun stimada da 1'007'831 abitants (2010). La regiun cumprenda las provinzas da Cauquenes, Curicó, Linares e Talca. La chapitala da la regiun è la citad da Talca.
Mintg onn als 30 da fanadur vegn celebrà il Día da la Región del Maule.